system: Persuna:
- vegliadetgna: 50-69 onns
- schlattaina: feminin
- liug: Ruschein

question: Tgei datti tut en tiu vitg / tiu marcau da veser? Nua ei tiu liug preferiu?

answer: Miu vitg porscha bia bellezia loghens. Sil crest da Plontabuora stat ina veglia ruina. Ils mirs muossan fetg bein la fabricaziun en moda da spigia. Era sin quei crest sesanflan numerusas cuppas ord il temps prehistoric. A Ruschein dat ei pliras capluttas. Ils cuolms da Ruschein ein vasts e da leu anora han ins ina bellezia survesta tochen Mustér ed encunter igl ost tochen Cuera. Da nies vitg sulegliv anora ves'ins ils bellezia cuolms dil Signina, sco il Péz Fess. La survesta ei magnifica.  Miu liug preferiu ei dad ir cun skis naven dall'Arena alva tochen a Ruschein. Sin quei viadi dat ei mellis loghens ch'ein sco sch'ins fuss en ina praula.